Държавен вестник, бр. 93, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  93
АНЕКС III
Определяне на зоните за управление на
серните окиси (ЗУСО)
Следната ЗУСО се посочва за целите на
този протокол:
ЗУСО Югоизточна Канада
Това е зона от 1 милион km2, която включва
цялата територия на провинциите Остров Принц
Едуард, Нова Скотия и Нови Брунзуик, цялата
територия на провинция Квебек на юг от пра-
вата линия между Хавър—Сен Пиер на север-
ния бряг на залива Свети Лаврентий и точката,
където границата между Онтарио и Квебек
пресича бреговата линия на залива Джеймз, и
цялата територия на провинция Онтарио на юг
от правата линия между точката, където грани-
цата между Онтарио и Квебек пресича брегова-
та линия на залива Джеймз и река Нипигон
близо до северния бряг на Горното езеро.
АНЕКС IV
Технологии за намаляване на серните
емисии от неподвижни източници
I. Въведение
1. Целта на този анекс е да даде насоки за
идентификация на възможностите за огранича-
ване на сярата и технологии за осигуряване на
ефективност по задълженията по този протокол.
2. Анексът се основава на информация за
общите възможности за намаляване на серни-
те емисии и в частност за ефективността и раз-
ходите на технологиите за намаляване на еми-
сиите, съдържаща се в официалната докумен-
тация на изпълнителния орган и помощните
му органи.
3. Освен ако не е посочено друго, посочените
мерки за намаляване се считат, в повечето слу-
чаи на базата на неколкогодишен оперативен
опит, за най-широко наложените и икономи-
чески изгодни най-добри налични техники. От
друга страна обаче, постоянно развиващият се
опит в областта на мерките и технологиите за
постигане на ниски емисии в нови инсталации,
както и за модернизация на съществуващи ин-
сталации ще наложи редовното преразглежда-
не на този анекс.
4. Въпреки че анексът изброява множество
мерки и технологии, които обхващат широк
диапазон от разходи и ефективност, той не може
да се счита за изчерпателен източник на въз-
можности за намаляване. Освен това изборът
на мерки за намаляване и технологии за всеки
отделен случай ще зависи от множество факто-
ри, включително актуалното законодателство
и нормативните разпоредби и особено изисква-
нията към технологиите за намаляване, пър-
вичните енергийни модели, промишлената ин-
фраструктура, икономическите обстоятелства
и конкретните условия в инсталацията.
5. Анексът се отнася най-вече до намалява-
не на окислени серни емисии, разглеждани като
сума от серен диоксид (SO2) и серен триоксид
(SO3), изразени като SO2. Делът на сярата, из-
пускана или като серни окиси, или като други
серни съединения от негоривни процеси и дру-
ги източници, е малък в сравнение със серните
емисии от горене.
6. Когато се планират мерки или технологии
за серни източници, изпускащи други съедине-
ния, в частност азотни оксиди (NOx), фини
прахови частици, тежки метали и летливи ор-
ганични съединения (ЛОС), е подходящо те да
бъдат разгледани заедно с възможностите за
намаляване на отделни замърсители, за да се
оптимизира цялостният ефект на намаляване
на емисиите и да се сведе до минимум въздейс-
твието върху околната среда и особено за да се
избегне преносът на проблеми със замърсява-
нето на въздуха към други среди (като напри-
мер отпадъчни води и твърди отпадъци).
II. Големи неподвижни източници на серни
емисии
7. Процесите на изгаряне на изкопаемо го-
риво са основният източник на антропогенни
серни емисии от неподвижни източници. Освен
това някои негоривни процеси могат да имат
значителен принос за емисиите. Основните
категории неподвижни източници, основаващи
се на ЕМЕП/CORINAIR 90, включват:
(i) топлоелектрически централи, когенера-
ция и районни отоплителни централи:
(a) парни котли;
(б) неподвижни турбини с вътрешно горе-
не и двигатели с вътрешно горене;
(ii) търговски, ведомствени и битови горив-
ни инсталации:
(a) парни котли за търговско пароснабдя-
ване;
(б) битови отоплителни инсталации;
(iii) промишлени горивни инсталации и про-
цеси, свързани с горене:
(a) парни котли и промишлени нагреватели;
(б) процеси, например металургични опера-
ции като пържене и синтероване, коксови пещи,
преработка на титаниев диоксид (TiO2) и др.;
(в) производство на целулоза;
(iv) негоривни процеси, например производ-
ство на сярна киселина, специфични процеси
на органичен синтез, обработка на метални
повърхности;
(v) извличане, преработка и дистрибуция на
изкопаеми горива;
(vi) обработка и депониране на отпадъци,
например топлинна обработка на битови и про-
мишлени отпадъци.
8. Общите данни (за1990 г.) за района на ИКЕ
показват, че около 88 процента от общите серни
емисии произлизат от всички горивни процеси
(20 процента от горивните процеси в промишле-
ността), 5 процента от производствени процеси
и 7 процента от нефтени рафинерии. Енергийни-
ят сектор в много страни е основният източник
на серни емисии. В някои страни промишленият